b'\n_START_ARTICLE_\nVlada\n_START_PARAGRAPH_\nVlada je izvr\xc5\xa1na oblast in kolegijski organ, ki jo predstavlja. Njena glavna naloga je skrbeti za izvr\xc5\xa1evanje zakonov._NEWLINE_Zgodovinsko je vlada nastala kot od vladarja lo\xc4\x8dena izvr\xc5\xa1na oblast, ki jo za kraj\xc5\xa1e obdobje (pravilnoma 4 leta) imenujeta parlament (od vladarja lo\xc4\x8dena zakonodajna oblast - parlamentarni sistem) ali ljudstvo na neposrednih volitvah (predsedni\xc5\xa1ki sistem). Pred tem je bila vsa oblast (zakonodajna, izvr\xc5\xa1na, sodna, mestoma verska) skoncentrirana v dednem polo\xc5\xbeaju vladarja._NEWLINE_Sam kolegij vlade sestavljajo predsednik vlade (prvi minister) in resorni ministri. Vsak od ministrov parlamentu odgovarja za delo svojega resorja, premier pa za delo celotne vlade. \xc5\xa0ir\xc5\xa1e sestavljajo vlado vsi organi dr\xc5\xbeavne oblasti - ministrstva in organi v njihovi sestavi, javne agencije, javni skladi, javna podjetja in tudi nosilci javnih pooblastil (v drugih dr\xc5\xbeavah \xc5\xa1e drugi dr\xc5\xbeavni organi)_NEWLINE_Odgovornost vlade je v prvi vrsti politi\xc4\x8dna - parlament jo lahko odstavi z nezaupnico, ali jo zamenja (konstruktivna nezaupnica).'